ડિરેક્ટર પ્રકાશ ઝાની ૨૦૦૩માં રિલીઝ થયેલી યાદગાર સફળ ફિલ્મ ‘ગંગાજલ’ની સિક્વલ ગણાતી ‘જય ગંગાજલ’ બિહારનાં રાજકારણ અને ભ્રષ્ટ પોલીસ અધિકારીઅોની સાઠગાંઠ પર અાધારિત ફિલ્મ છે. બાંકેપુરનો ધારાસભ્ય બબલુ ભૈયા (માનવ કૌલ) ખૂબ મહત્વાકાંક્ષી છે. એસપી અાભા માથુર (પ્રિયંકા ચોપરા)ને જિલ્લાની જવાબદારી સોંપાય છે અને અહીંથી તેની સીધી ટક્કર શરૂ થાય છે. ડિરેક્ટર પ્રકાશ ઝાઅે ફિલ્મમાં ભોલાનાથસિંહ નામના લાલચુ અને ભ્રષ્ટ પોલીસ અધિકારીનો રોલ નિભાવ્યો છે. પ્રિયંકા અાઈપીઅો અધિકારીના રોલમાં થોડી ‘સોફિસ્ટિકેટેડ’ લાગે છે. અને પરિણામે કેટલાંક દૃશ્યો અસરકારક બનતાં નથી.